ທຳນຽບຂາວ ສົ່ງສັນຍານ ແບບປົນກັນກ່ຽວກັບ ການໃຫ້ສິດຄຸ້ມກັນ ແກ່ທ່ານ Flynn
ພວກນັກຂ່າວກ່າວວ່າ ອະດີດທີ່ປຶກສາ ດ້ານຄວາມໝັ້ນຄົງແຫ່ງຊາດ ພວມໂອ້ລົມ ກັບທຳນຽບຂາວ ແລະ ກຳມະການສືບລັບຂອງສະພາສູງ ເພື່ອຂໍສິດຄຸ້ມກັນພິເສດ.
ທຳນຽບຂາວໄດ້ສົ່ງສານຍານແບບປະປົນກັນ ໃນວັນສຸກວານນີ້ ກ່ຽວກັບການສະເໜີ ທີ່ຈະໃຫ້ຄວາມຮ່ວມມື ແກ່ຄະນະສືບສວນ ຂອງລັດຖະສະພາ ໂດຍອະດີດ ທີ່ປຶກສາ ດ້ານຄວາມໝັ້ນຄົງແຫ່ງຊາດທ່ານ Michael Flynn ເພື່ອສືບສວນເບິ່ງການຕິດຕໍ່ລະ ຫວ່າງ ຄະນະໂຄສະນາຫາສຽງ ຂອງປະທານາທິບໍດີ ດໍໂນລ ທຣຳ ແລະ ຣັດເຊຍ ຖ້າ ຫາກທ່ານໄດ້ຮັບສິດຄຸ້ມກັນຈາກການບໍ່ຖືກຈັບ ໂຄສົກທຳນຽບຂາວ ທ່ານ Sean Spicer ກ່າວຕໍ່ພວກນັກຂ່າວໃນລະຫວ່າງການຖະແຫຼງຂ່າວຕໍ່ສື່ມວນຊົນປະຈຳວັນວ່າ “ທ່ານຈະບໍ່ໃຫ້ຄຳແນະນຳທາງດ້ານກົດໝາຍແກ່ ທ່ານ Michael Flynn ຫລືບຸກຄົນໃດກໍຕາມຈາກບ່ອນຖະແຫລງຂ່າວນີ້” ກ່ຽວກັບວ່າ ເຂົາເຈົ້າຄວນໃຫ້ການຕໍ່ຄະນະກຳມະການສືບລັບຂອງລັດຖະສະພາຫຼືບໍ່ ການໃຫ້ຄວາມເຫັນ ຂອງທ່ານ Spicer ແມ່ນຂັດກັນ ກັບການສົ່ງ Twitter ໃນຕອນ ເຊົ້າວານນີ້ຂອງປະທານາທິບໍດີທຣຳທີ່ເຫັນພ້ອມນຳວ່າ ທ່ານ Flynn ຄວນຊອກຫາ ທາງເພື່ອໃຫ້ໄດ້ຮັບສິດຄຸ້ມກັນສຳລັບການໃຫ້ການໃນອັນທີ່ທ່ານຖືວ່າຄືກັນກັບເປັນ ການຮາວີລົບກວນທີ່ມີຈຸດປະສົງທາງດ້ານການເມືອງ ເມື່ອມີການຖາມວ່າ ທຳນຽບຂາວເປັນຫ່ວງຫຼືບໍ່ ກ່ຽວກັບການທີ່ທ່ານ Flynn ມີຂໍ້ມູນ ທີ່ອາດຈະສ້າງຄວາມເສຍຫາຍໃຫ້ແກ່ລັດຖະບານຂອງທ່ານທຣຳນັ້ນທ່ານ Spicer ຕອບວ່າ “ບໍ່ເລີຍ ” ລາຍງານຂ່າວ ທີ່ອອກໃນວັນພະຫັດຜ່ານມານີ້ ແຈ້ງວ່າ ທ່ານ Flynn ພວມຢູ່ໃນລະ ຫວ່າງການໂອ້ລົມກັບທຳນຽບຂາວ ແລະກຳມະການສືບລັບສະພາສູງ ເພື່ອຢາກໄດ້ ຮັບການສັນຍາກ່ຽວກັບການໃຫ້ສິດຄຸ້ມກັນ ແຕ່ປາກົດວ່າຍັງບໍ່ມີຜູ້ໃດຕົກລົງຮັບເອົາ ເງື່ອນໄຂດັ່ງກ່າວນີ້ເທື່ອ ທະນາຍຄວາມ ທ່ານ Flynn ທ່ານ Robert Kelner ກ່າວຢູ່ໃນຖະແຫຼງການສະບັບ ນຶ່ງ ທີ່ນຳອອກເຜີຍແຜ່ ໃນຕອນແລງວັນພະຫັດນີ້ວ່າ “ແນ່ນອນ ນາຍພົນ Flynn ມີ ເລື່ອງທີ່ຈະບອກ ແລະທ່ານກໍຢາກຈະບອກ ເລື່ອງນີ້ີ້ແທ້ໆ ຖ້າສະພາບການຫາກອຳ ນວຍໃຫ້ ” ທ່ານ Kelner ກ່າວຕື່ມວ່າ “ບໍ່ມີບຸກຄົນ ທີ່ມີເຫດຜົນໃດໆ ຈະຕອບຄຳຖາມກ່ຽວກັບ ເລື່ອງທີ່ມີຄວາມສຳຄັນສູງທາງດ້ານການເມືອງພາຍໃຕ້ສະພາບທີ່ຖືກຕາມລາໂດຍ ບໍ່ໄດ້ຮັບການຄໍ້າປະກັນຕໍ່ການຖືກລົງໂທດແບບບໍ່ຍຸຕິທຳ ” ສະມາຊິກທີ່ອະວຸໂສສຸດຂອງພັກເດໂມແຄຣັດໃນຄະນະກຳມະການສືບລັບຂອງສະ ພາຕ່ຳທ່ານ Adam Schiff ໄດ້ອອກຖະແຫຼງການສະບັບນຶ່ງໃນວັນສຸກວານນີ້ ກ່າວ ເຖິງການຂໍສິດຄຸ້ມກັນ ຂອງທ່ານ Flynn ວ່າ “ເປັນບາດກ້າວທີ່ຈິງຈັງແລະກໍມີຄວາມສຳຄັນຫຼາຍ” ສຳລັບອະດີດເຈົ້າໜ້າທີ່ອະວຸໂສທ່ານນີ້